Kovalevia

Kovalevia er en utødd slekt av biller som hører til familien kortvinger (Staphylinidae) og levde i kritt-tiden.

Utseende 
Disse kortvingene ligner overflatisk på løpebiller (Carabidae) med noe forkortede dekkvinger. Antennene er lange og trådformede, hodet forholdsvis lite, pronotum bredt, dekkvingene dekker rundt halve bakkroppen. Beina er lange og slanke. Denne arten var en nokså liten bille, 5 millimeter lang.

Levevis 
Nålevende slektninger (de nålevende artene i Trigonurinae) lever under bark på døde trær, særlig bartrær.

Utbredelse i tid og rom 
Slekten er kjent fra nedre kritt (125-112 millioner år før nåtid), fra en lokalitet i Russland.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Trigonurinae Reiche, 1865
 Slekten †Kovalevia Ryvkin, 1990
 †Kovalevia onochoica Ryvkin, 1990

Referanser

Kilder 
 Abolescus på Fossilworks

Eksterne lenker 
 

Trigonurinae
Biller formelt beskrevet i 1990
Fossile insekter
Dyr formelt beskrevet av Aleksander Borisovich Ryvkin